भारत की महिला टेनिस खिलाड़ी अंकिता रैना को पालेमबांग में 18वें एशियन गेम्स में महिलाओं की सिंगल्स स्पर्धा के सेमीफाइनल में हारकर कांस्य पदक से संतोष करना पड़ा है. चीन की झेंग शुआई ने गुरुवार को दो घंटे से अधिक चले सेमीफाइनल मुकाबले में रैना को 6-4, 7-6 से हराया.
रोहन बोपन्ना और दिविज शरण ने अपने अनुभव का पूरा फायदा उठाकर पुरुष डबल्स स्पर्धा के फाइनल में प्रवेश किया. रोहन और दिविज ने कम से कम एक रजत पदक तो पक्का किया. लेकिन उनकी कोशिश शुक्रवार को होने वाले फाइनल में स्वर्ण पदक जीतने पर लगी होंगी. एक अन्य पदक तब सुनिश्चित हुआ जब दुनिया के 161वें नंबर के खिलाड़ी प्रजनेश गुणेश्वरन ने करीब चार घंटे तक चले मैराथन क्वार्टर फाइनल में दक्षिण कोरिया के 273वीं रैंकिंग पर काबिज क्वोन सूनवू ने 6-7, 6-4, 7-6 से शिकस्त दी.
एशियन गेम्स की महिला सिंगल्स में भारत की ओर से सर्वश्रेष्ठ प्रदर्शन सानिया मिर्जा ने किया है. सानिया ने दोहा में 2006 में रजत पदक जीता था, जबकि चार साल बाद ग्वांग्झू में वह कांस्य पदक जीतने में सफल रहीं. गुरुवार के कांस्य पदक के साथ 25 साल की अंकिता एशियन गेम्स के महिला सिंगल्स में पदक जीतने वाली सिर्फ दूसरी भारतीय बनीं. मौजूदा खेलों में सेमीफाइनल में हारने वाले दोनों खिलाड़ियों को कांस्य पदक मिल रहे हैं.
भारतीय खिलाड़ी ने पहले सेट की दमदार शुरुआत की, लेकिन पहले तीन गेमों के बाद उन्होंने अपनी लय खो दी और चीन की खिलाड़ी ने 6-4 से सेट जीत लिया. दूसरे सेट में दोनों खिलाड़ियों के बीच कड़ी टक्कर देखने को मिली और मुकाबला टाई-ब्रेकर तक गया जहां झेंग शुआई ने शानदार खेल दिखाया और सेट को 7-6 से जीतते हुए मैच अपने नाम किया.
हंदवाड़ा में भी आतंकियों के साथ एक एनकाउंटर चल रहा है. बताया जा रहा है कि यहां के यारू इलाके में जवानों ने दो आतंकियों को घेर रखा है
कांग्रेस में शामिल हो कर अपने राजनीतिक सफर की शुरूआत करने जा रहीं फिल्म अभिनेत्री उर्मिला मातोंडकर का कहना है कि वह ग्लैमर के कारण नहीं बल्कि विचारधारा के कारण कांग्रेस में आई हैं
पीएम के संबोधन पर राहुल गांधी ने उनपर कुछ इसतरह तंज कसा.
मलाइका अरोड़ा दूसरी बार शादी करने जा रही हैं
संयुक्त निदेशक स्तर के एक अधिकारी को जरूरी दस्तावेजों के साथ बुधवार लंदन रवाना होने का काम सौंपा गया है.